Winkeleienaar, rower dood ná rooftog | Maroela Media
Nooddienste op die toneel. (Foto: Verskaf)
'n Winkeleienaar en 'n rower is Sondag gedurende 'n gewapende rooftog by 'n kontantwinkel langs die R57-pad tussen Heilbron en Sasolburg in die Vrystaat doodgeskiet.
Konst. Josephine Rani, woordvoerder van die polisie, het dié voorval aan Maroela Media bevestig. Rani sê dat vier gewapende rowers gister laatmiddag op die Toring‑diensstasie, ook bekend as die Vyandsvlei-kontantwinkel, sowat 24 km buite Heilbron toegeslaan het.
Die vermeende rowers het glo in 'n Volkswagen Polo-voertuig met 'n Gautengse registrasienommer buite die winkel gestop waarna hulle 'n 2 liter‑gaskoeldrank en 'n energiedrankie in die winkel gekoop het. Die rowers is toe glo weer na buite waar hulle op stoele gaan sit het.
Rani verduidelik dat die rowers kort daarna die veiligheidswag op die perseel genader het waarna hulle hom met 'n vuurwapen gedreig het om stil te bly.
Drie van die vier rowers het saam met die veiligheidswag nader aan die winkel beweeg terwyl 'n ander in die motor gewag het.
Volgens Rani het twee van dié drie by die winkel ingegaan waarna skote afgevuur is. Een van die twee het uit die winkel gehardloop waarna dié rower en dié se makker, wat buite die winkel gewag het, na hul makker in die motor gehardloop het. Die drie het in die motor op die vlug geslaan in die rigting van Sasolburg.
Rani verduidelik dat die winkeleienaar, Muhammed Foroze (31), glo een van die verdagtes wat die winkel binnegegaan het, doodgeskiet het waarna hy ook doodgeskiet is.
Volgens Shawn Herbst, Netcare 911-woordvoerder, is nooddienste omstreeks 17:30 na die toneel ontbied nadat hulle inligting ontvang het van twee mans wat albei skietwonde gedurende 'n gewapende rooftog by 'n kontantwinkel opgedoen het.
Met hul aankoms op die toneel is die liggame van twee mans op die vloer van die winkel aangetref, sê Herbst. Albei is deur paramedici op die toneel dood verklaar.
Volgens Rani is die polisie tans op soek na die drie verdagtes wat na die aanval op die vlug geslaan het. Die polisie ondersoek 'n saak van moord en besigheidsroof.
Enigeen met inligting rakende die voorval word versoek om Arie Hendreckse, waarnemende beampte, by 082 525 2303 te skakel.
Polisieklerk vas vir beweerde korrupsie
Aggenee MM. "Drie van die vier rowers het DAARNA saam met die veiligheidswag …".
"Volgens Rani is die polisie tans OP SOEK na die drieverdagtes …".
Gevolglik beteken "as gevolg van" of "voortspruitend daaruit". Opsoek beteken om iets in die woordeboek op te soek.
Sekuriteitswagte is in die algemeen "useless"!!!
Wat is 'n 'waarnemende beampte'? Seker ondersoekbeampte of beampte wat die ondersoek waarneem
Johan dis mense soos jy wat bydrae dat sekuriteitswagte useless is want die selaris wat julle betaal is net so useless . julle wil als vermiet wil he en verwag die beste vir die minste, Dark het hy gewerk en nice nonsens uit sy duim gesuig en ja ek is deel van die useless
Johan as jy nog nooit saam met sekuriteit wagte gewerk het nie moet jy liewer nie kommentaar lewer nie meeste van hulle werk lang ure is onder betaal en lewer uitstekende dienste hulle het ook huis gesinne maar het nie lewens versekering op hul lewe nie hul werk is gevaarlik maar hul beskerm my en jou